recursal/SuperWikiNEXT-32B huggingface dataset:
மேலக்காடு புலிகள் காப்பகத்தில் **தென்னிந்தியப் புதுப்பானைக் கள்ளிப் புறா** (*S. orientalis erythrocephala*)
**தென்னிந்தியப் புதுப்பானைக் கள்ளிப் புறா** (peninsular turtle dove) விலங்கியல் பெயர் *Streptopelia orientalis erythrocephala*) என்பது செஞ்செதில் தவிட்டுப்புறாவின் கிளை இனம் ஆகும். இப்பறவை தீபகற்ப தென்னிந்தியாவில் காணப்படுகிறது.

விளக்கம்
--------

இப்பறவை 33 செ. மீ நீளம் இருக்கும். அலகு கொம்பு நிறத்தில் இருக்கும். விழிப்படலம் வெளிர் ஆரஞ்சு நிறத்தில் இருக்கும். கால்கள் ஊதா நிறத்தில் இருக்கும். நெற்றியும், உச்சந்தலையும் இளஞ்சிவப்புத் தோய்ந்த சாம்பல் நிறமாக இருக்கும். கழுத்தின் இருபுறமும் கருப்பும் வெள்ளையுமான, சதுரங்கப் பலகையை ஒத்த கட்டங்களைக் காணலாம். முதுகு கருஞ்சிவப்பான பழுப்பாக இருக்கும். இறக்கைகளின் நடுப்பகுதிகளில் பட்டை பட்டையான தோற்றம் காணலாம். பின் முதுகும் பிட்டமும் சிலேட் சாம்பல் நிறத்தில் இருக்கும். வால் கறுப்பு கலந்த பழுப்பு நிறமாக சிலேட் நிற நிற விளிம்புப் பட்டைகளோடு இருக்கும். மோவாயும், தொண்டையும் வெண்மையாக இருக்கும். முன் கழுத்தும் மார்பும் சிவப்புத் தோய்ந்த பழுப்பாக இருக்கும். வாலும் வாலடியும் வெண்மை நிறத்தில் இருக்கும். ஆண் பெண் என இருபறவைகளும் ஒன்று போல இருக்கும்.

நடத்தை
------

இப்பறவைகள் தென்னிந்தியா முழுவதும் இளையுதிர் காடுகளிலும், மூங்கில் காடுகளிலும், விளை நிலங்களை அடுத்தும் ஆங்காங்கே காணப்படும். இப்பறவை தரையில் மேயக்கூடியது. இணையாகவோ, சிறு கூட்டமாகவோ காணப்படும். கட்டு நிலங்களில் விதைகளைப் பொறுக்கித் தின்னும். இது விரைந்து நேராக பறக்கும் தன்மை கொண்டது.

இனப்பெருக்கம்
-------------

இப்பறவைகள் நவம்பர் முதல் பெப்ரவரி வரை இனப்பெருக்கம் செய்யும். தொண்டையை உப்பி வைத்தபடி உரக்கக் குரல் கொடுத்து ஆண் பறவை பெண் பறவையை நெருங்கி காதல் புரியும். மரங்களில் இரண்டு முதல் நான்கு மீட்டர் உயரம் வரையிலான பகுதியில் குச்சிகளைக் கொண்டு கூடு அமைக்கும் இரண்டு முட்டைகளை சிலசமயம் மூன்று முட்டைகளை இடும்.

மேற்கோள்கள்
-----------

1. 1 2 3   *க. ரத்தினம், தென்னிந்தியப் பறவைகள்*. சென்னை: தமிழ்நாடு பாடநூல் நிறுவனம். 1973. பக். 219-220.
2. ↑  Ali, Salim; Ripley, S. Dillon (1981). *Handbook of the Birds of India and Pakistan. Volume 3. Stone curlews to owls.* (2 ). Delhi: Oxford University Press. பக். 142–146.
**நீர்வீக்கம்** அல்லது **எடிமா** இது உடலின் திசுக்களில் திரவத்தை உருவாக்குவதால் ஏற்படுகிறது. பொதுவாக கால்கள் அல்லது கைகளில் நீர்வீக்கம் ஏற்படும். இந்நோயின் அறிகுறிகள் தோல் இறுக்கமாக உணர்தல் மற்றும் மூட்டு விறைப்பு ஆகியவை அடங்கும். பிற அறிகுறிகள் அடிப்படைக் காரணத்தைப் பொறுத்தது.

நீர்வீக்கத்திற்கு காரணமாக சிரை இரத்தக் குழாய் பற்றாக்குறை, இதய செயலிழப்பு, சிறுநீரக பிரச்சனைகள், குறைந்த புரத அளவுகள், கல்லீரல் பிரச்சனைகள், ஆழமான சிரை இரத்த உறைவு மற்றும் நோய்த்தொற்றுகள் எனக்கூறப்படுகிறது. இது அசையாத படுத்திருக்கும் நோயாளிகளிடமும் (பக்கவாதம், முதுகுத் தண்டு காயம், முதுமை) அல்லது நீண்ட நேரம் உட்கார்ந்து அல்லது நிற்பது போன்ற தற்காலிக அசையாமை மற்றும் மாதவிடாய் அல்லது கர்ப்ப காலத்தில் நீர்வீக்கம் ஏற்படலாம்.

இதற்கான மருத்துவச் சிகிச்சையானது அடிப்படைக் காரணத்தைப் பொறுத்தது. அடிப்படை பொறிமுறை உடலில் சோடியத்தை தக்கவைப்பது மற்றும் உப்பு உட்கொள்ளல் குறைதல் ஆகும். கர்ப்பவதிகள் மற்றும் வயதானவர்கள் நீர்வீக்கத்தால் பொதுவாக பாதிக்கப்படுகின்றனர்

அறிகுறிகள்
----------

நீண்ட நேரம் நிற்கும் அல்லது உட்கார்ந்த நிலையில் இருப்பதன் காரணமாக ஆரோக்கியமாக இருப்பவர்களில் இது அடிக்கடி நிகழ்கிறது. இதய செயலிழப்பு அல்லது நுரையீரல் உயர் இரத்த அழுத்தம் காரணமாக, இதயத்திற்கு சிரை இரத்தம் குறைந்து வருவதால் இது ஏற்படலாம். இது அதிகரித்த ஹைட்ரோஸ்டேடிக் சிரை அழுத்தம் அல்லது குறைந்த ஆன்கோடிக் சிரை அழுத்தம் உள்ள நோயாளிகளுக்கும், நிணநீர் அல்லது சிரை நாளங்களின் கீழ் முனையிலிருந்து வெளியேறும் தடையின் காரணமாகவும் ஏற்படலாம்.

பெருமூளை எடிமா என்பது மூளையில் வெளிச்செல்லுலார் திரவ திரட்சியாகும். இது நச்சு அல்லது அசாதாரண வளர்சிதை மாற்ற நிலைகளிலும், அதிக உயரத்தில் சிஸ்டமிக் லூபஸ் அல்லது குறைக்கப்பட்ட ஆக்ஸிஜன் போன்ற நிலைகளிலும் ஏற்படலாம். இது அயர்வு அல்லது சுயநினைவு இழப்பை ஏற்படுத்துகிறது. இது மரணத்திற்கும் வழிவகுக்கிறது.

நுரையீரலில் உள்ள இரத்த நாளங்களில் அழுத்தம் அதிகரிக்கும் போது நுரையீரல் வீக்கம் ஏற்படுகிறது. ஏனெனில் நுரையீரல் நரம்புகள் வழியாக இரத்தத்தை அகற்றுவதில் தடை ஏற்படுகிறது. இது பொதுவாக இதயத்தின் இடது வென்ட்ரிக்கிளின் செயலிழப்பு காரணமாகும். இது உயர நோய் அல்லது நச்சு இரசாயனங்கள் உள்ளிழுக்கும் போது ஏற்படலாம். நுரையீரல் வீக்கம் மூச்சுத் திணறலை உருவாக்குகிறது. ப்ளூரல் குழியில் திரவம் கூடும்போது ப்ளூரல் எஃப்யூஷன்கள் ஏற்படலாம்.

* அறுவைச் சிகிச்சைக்குப் பின் இரண்டு கால்களில் நீர்வீக்கம்அறுவைச் சிகிச்சைக்குப் பின் இரண்டு கால்களில் நீர்வீக்கம்
* இரண்டு விரல்களில் நீர்வீக்கம்இரண்டு விரல்களில் நீர்வீக்கம்
* கால்கள் மற்றும் பாதங்களில் கடுமையான நீர்வீக்கம்கால்கள் மற்றும் பாதங்களில் கடுமையான நீர்வீக்கம்

இதனையும் காண்க
--------------

* நீர்க்கோவை

வெளி இணைப்புகள்
---------------

* What Is Edema?
* Edema

மேற்கோள்கள்
-----------

1. 1 2 3 4 5   *Causes and signs of edema*. Institute for Quality and Efficiency in Health Care (IQWiG). 2016. .
2. 1 2 3 4 5 6  "Edema - Cardiovascular Disorders". *Merck Manuals Professional Edition*. 8 December 2019 அன்று பார்க்கப்பட்டது.
3. ↑  "Edema: Causes, Symptoms, Diagnosis & Treatment". *Family doctor*. 23 December 2019 அன்று பார்க்கப்பட்டது.
**சித்து +2** (*Siddhu +2*), 2010 இல் வெளிவந்த தமிழ் காதல் திரைப்படமாகும். இத்திரைப்படத்தை கே. பாக்கியராஜ் எழுதி இயக்கியிருந்தார். இப்படத்தின் கதாநாயகர்களாக கே. பாக்கியராஜின் மகன் சாந்தனு பாக்கியராஜ் மற்றும் அறிமுக நடிகை சாந்தினி தமிழரசன் ஆகியோர் நடித்திருந்தனர். இப்படம் திசம்பர் 10, 2010 அன்று திரையிடப்பட்டது.

கதைச்சுருக்கம்
--------------

ஒரு பள்ளியின் அதிபரின் மகனான சித்தார்த் (சாந்தனு) +2 பரீட்சையில் ஏற்பட்ட தோல்வி காரணமாக வீட்டைவிட்டு வெளியேறுகின்றான். அவனைப்போல கதாநாயகியான பவித்ராவும்(சாந்தினி) +2 பரீட்சையில் ஏற்பட்ட தோல்வி காரணமாக வீட்டைவிட்டு வெளியேறுகின்றாள். பின்னர் இருவரும் சந்திப்பதுடன் கதை ஆரம்பிக்கிறது. பின்னர் சித்து தற்கொலை எண்ணத்துடன் பவித்திராவுடன் சென்னை வந்தடைகிறான். அங்கு அனைத்தையும் மறந்து ஒருவரை ஒருவர் காதல் கொள்ள இருவரும் இணைந்து ஒரு புதிய வாழ்வைத் தொடங்க தீர்மானிக்கின்றனர். பின்னர் பல காரணங்களால் ஒரு மிருகத்தனமாக போலிசிடம் மாட்டிக்கொள்ள அவர் பவித்ரா +2 பரீட்சையில் தோல்வி அடையவில்லை என்பதனை அவளுக்கு அறியத்தருகின்றனர். அதன்பின்னர் தான் சித்து தன்னிடம் உண்மையை மறைத்தமை பவித்ராவிற்கு தெரியவருகின்றது. பின்னர் பவித்ரா தனது சொந்த ஊருக்கு திரும்பி மருத்துவக் கல்வியை மேற்கொள்கிறாள். இதனையறிந்த சித்து பவித்ராவுடன் சேரும் நோக்கத்தில் அவள் வீட்டிற்கு எதிரேயுள்ள சவரக்கடையில் (கஞ்சா கறுப்பு) வந்து தங்குகின்றான். அங்கு பவித்ராவின் தந்தை, மாமா, சித்துவை காதலிக்கும் குஜராத்தி பெண் ஆகிய தடைகளைத் தாண்டி சித்து பவித்ராவை கரம் பிடிக்கிறான்.

இசை
---

தரண் இப்படத்திற்கு இசையமைத்துள்ளார். இசையமைப்பாளருக்கு பாரிஜாதம்  படத்திற்கு பிறகு இப்படம் கே. பாக்கியராஜுடன் இரண்டாவதாகும். இப்படத்தின் இசை அக்டோபர் 31, 2009 ஆம் ஆண்டு வெளிடப்பட்டது.

நடிகர்கள்
---------

* சாந்தனு பாக்கியராஜ்-சித்தார்த் (சித்து)
* சாந்தினி தமிழரசன்-பவித்ரா
* கௌசா ராக்- கௌசா
* கஞ்சா கறுப்பு- சலுன் கடை முதலாளி
* சீதா
* சீமா
* பிரகதி
* ராஜேஷ்
* அனு மோகன்
* அவினாஷ்
* அனிருத்
* மனோபாலா
* கே. பாக்கியராஜ் (சிறப்பு தோற்றம்)
* செந்தில்  (சிறப்பு தோற்றம்)
* தலைவாசல் விஜய் (சிறப்பு தோற்றம்)

வெளியீடு
--------

இப்படம் உருவாக்கப்பட்டு ஒருவருடமாகத் திரையிடப்படாமல் இருந்தது.பின்னர் இப்படத்தை 2011 ம் ஆண்டு தை மாதம் வெளியிடலாம் என முடிவு செய்யப்பட்டது. எனினும் அத்திகதிக்கு முன்னதாகவே 2010 ம் ஆண்டு மார்கழி மாதம் வெளியிடப்பட்டது.இப்படத்தின் கதை லவ் இன் ஹைதராபாத்  எனும் பெயரில் தெலுங்கில் இன்னுமொரு படம் தயாரிக்கப்பட்டது.

மேற்கோள்கள்
-----------




1. ↑  Puthiya Vaarpugal again from Bagyaraj! | News - Oneindia Entertainment பரணிடப்பட்டது 12 சூலை 2012 at Archive.today. Entertainment.oneindia.in (2007-12-07). Retrieved on 2012-11-08.
2. ↑  Siddu postponed to Pongal!. Sify.com (2010-11-17). Retrieved on 2012-11-08.
3. ↑  Siddu Plus Two First Attempt Music Review songs lyrics பரணிடப்பட்டது 2009-10-31 at the வந்தவழி இயந்திரம். IndiaGlitz (2009-11-05). Retrieved on 2012-11-08.
4. ↑  "Santhanu becomes Siddu for dad". indiaglitz.com.. பார்த்த நாள்: 2009-10-21.
**சந்தி பறவைகள் சரணாலயம்** (*Sandi Bird Sanctuary*) இந்தியாவின் உத்தரப்பிரதேசத்தின் ஹர்தோய் மாவட்டத்தில் உள்ள ஒரு பறவைகள் சரணாலயம் ஆகும்.

இந்த சரணாலயம் உத்தரப்பிரதேசத்தின் ஹர்தோய் மாவட்டத்தில் உள்ள சாண்டியில் ஹர்தோய் - சாண்டி சாலையில் 19 கிலோ மீட்டர் தொலைவில் அமைந்துள்ளது. சந்தி பறவைகள் சரணாலயம் ஹர்தோய் மாவட்டத்தின் சந்தி காவல் நிலையத்திற்கு அருகில் உள்ள நவாப்கஞ்சிலிருந்து பிரதான சாலையில் 1 கி.மீ. தொலைவில் அமைந்துள்ளது.

சந்தி பறவைகள் சரணாலயம் 1990ஆம் ஆண்டில் உள்ளூர் பறவைகள் மற்றும் வலசை வரும் பறவைகளுக்காக இயற்கையான வாழ்விடங்கள் மற்றும் நீர்வாழ் தாவரங்களைப் பாதுகாப்பதற்காக உருவாக்கப்பட்டது. இது செப்டம்பர் 2019 முதல் பாதுகாக்கப்பட்ட ராம்சார் தளமாக நியமிக்கப்பட்டுள்ளது. சந்தி பறவைகள் சரணாலயம் "தஹார் ஜீல்" (ஜீல் = ஏரி) என்றும் இதன் பண்டைய பெயரால் அறியப்படுகிறது. ஏரியின் பரப்பளவு 309 ஹெக்டேர் (3.09 கிமீ²) ஆகும். கருண் கங்கா என்று அழைக்கப்பட்ட **கர்ரா ஆறு** சரணாலயத்திற்கு அருகில் செல்கிறது.

புலம்பெயர்ந்த பறவைகள் சந்தி பறவைகள் சரணாலயத்தை அடைவதற்கு முன்பு ஆற்றின் கரையில் ஓய்வெடுக்கின்றன. நவம்பர் மாதத்தில் குளிர்காலத்தின் தொடக்கத்தில் புலம்பெயர்ந்த பறவைகள் சரணாலயத்திற்கு வரத் தொடங்கும். சந்தி சுற்றுலாத் தலமாக உள்ளது. பறவை ஆர்வலர்களுக்குக் குறிப்பாகச் சிறந்த இடமாக உள்ளது. இந்த சரணாலயத்திற்கு வருகை தரச் சிறந்த நேரம் திசம்பர் முதல் பிப்ரவரி வரை ஆகும். இதன் அருகிலுள்ள தொடருந்து நிலையம் ஹர்தோய் ஆகும். இது 19 கி.மீ. தொலைவில் உள்ளது.

கடந்த காலத்தில், அரிதான சைபீரியக் *குரூசு லுகோக்ஜெரானசு* இங்கு காணப்படுகிறது.

மேற்கோள்கள்
-----------

1. ↑  "Sandi Bird Sanctuary". *ராம்சர் சாசனம் Sites Information Service*. 3 February 2020 அன்று பார்க்கப்பட்டது.
2. ↑  Woistencroft, James A.; S.A. Hussain; C.K. Varshney. "Dahar and Sauj (Soj) Jheels". *India*. Ramsar Sites Information Service. பக். 40–41. Archived from the original on 2011-06-26. .

* "The Sandi Sanctuary". *World Database on protected Areas*.. பார்த்த நாள்: 2008-11-10.
* Envis Centre on Control of Pollution - Newsletter - Bio-Monitoring of Wetlands in Wild Life Habitats of Birds Sanctuaries in India - Case Studies at the Library of Congress Web Archives (பரணிடப்பட்டது 2009-04-10)
குகேஷ் (2019)
**குகேசு** (*Gukesh D*) (பிறப்பு: 29 மே, 2006) தமிழ்நாட்டிலிருந்து வந்த இந்திய சதுரங்க கிராண்டமாஸ்டர் ஆவார். இவர் 2015 ஆம் ஆண்டில் 9 வயதிற்குட்பட்டோர் பிரிவில் ஆசிய சதுரங்கப் போட்டியில் வென்றார். 2018 ஆம் ஆண்டில் உலக இளையோருக்கான சதுரங்கப் போட்டியில் 12 வயதிற்குட்பட்டோருக்கான பிரிவில் வென்றார். குகேஷ் 2018 ஆம் ஆண்டில் நடைபெற்ற ஆசிய இளையோருக்கான சதுரங்கப் போட்டியில் 12 வயதுக்குட்பட்டோருக்கான வெவ்வேறு பிரிவுகளில் 5 தங்கப் பதக்கங்களை வென்றார். பிரான்சில் நடைபெற்ற 34 ஆவது ஓபன் டி கேபெல்லே லா கிராண்டே சதுரங்கப் போட்டியில் வெற்றி பெற்றார்.

குகேஷ் செர்கே கரியாக்கினுக்குப் பிறகு உலகின் மிக இளம் வயது கிராண்ட்மாஸ்டராகக் கூடிய வாய்ப்பை வயதில் ஒரு மாதத்திற்கும் குறைவான காலவளவினால் இழந்தார். ஜனவரி 15, 2019 அன்று 12 வயது, 7 மாதங்கள், 17 நாட்கள் ஆன நிலையில் புது தில்லியில் நடைபெற்ற 17 ஆவது தில்லி சர்வதேச ஓபன் சதுரங்கப் போட்டியில் சக வீரர் டி கே சர்மாவைத் தோல்வியுறச் செய்து உலகின் இரண்டாவது இளைய கிராண்ட் மாஸ்டர் ஆனார். தற்போதைய நிலையில் இந்தியாவின் மிக இளவயது கிராண்ட்மாஸ்டராக உள்ளார்.

மேற்கோள்கள்
-----------

1. ↑  "Gukesh D: The story behind a budding talent". 2018. Archived from the original on 2019-04-16.. பார்த்த நாள்: 2018-12-09.
2. ↑  "Chess: India’s Gukesh, Savitha Shri bag gold medals in U-12 World Cadets Championship". 2018-11-16.. பார்த்த நாள்: 2018-12-09.
3. ↑  "Gukesh wins 5 gold medals in Asian Youth Chess Championship". 2018-03-13.. பார்த்த நாள்: 2018-12-09.
4. ↑  "Gukesh making all the right moves". 2018-03-13.. பார்த்த நாள்: 2018-12-09.
5. ↑  "Gukesh with 2 GM norms and 2490 Elo is on the verge of becoming world's youngest GM". 2018-12-09.. பார்த்த நாள்: 2018-12-09.
6. ↑  "Gukesh becomes second youngest GM in history". 2019-01-15.. பார்த்த நாள்: 2019-01-15.

புற இணைப்புகள்
--------------

* குகேஷ் rating card at பன்னாட்டு சதுரங்கக் கூட்டமைப்பு இதை விக்கித்தரவில் தொகுக்கவும்
* Gukesh D chess games at 365Chess.com
**மைக்கேல் ஜான்** **"மைக்"** **இம்பர்** (**Michael John** "**Mike**" **Imber)**(நவம்பர் 1940 - 28 ஏப்ரல் 2011) என்பவர் நியூசிலாந்து நாட்டினைச் சார்ந்த பறவையியல் நிபுணர் ஆவார். இவர் குழல் போன்று அலகுடைய கடற்பறவையில் அதிக அளவில் ஆராய்ச்சியினை மேற்கொண்டுள்ளார். 

இம்பர் நியூசிலாந்து இயற்கைப் பாதுகாப்புத் துறையில் 40 ஆண்டுகளாக பணியாற்றியுள்ளார். இதில் அவரின் முன்னோடி பணியான வனவிலங்கு பாதுகாப்பில் 21 ஆண்டுகள் அடங்கும்). கடற்பறவை மற்றும் நீர் உயிரியல் ஆய்வாளராகிய இவர் 2006ல் தன் பணியிலிருந்து ஓய்வு பெற்றார். குழல் மூக்குப் கடல்பறவை மற்றும் அல்பட்ரோசு பறவைகளின் உணவான தலைக்காலிகள் குறித்து இவரது ஆரம்பக்கால ஆய்வுகள் அமைந்தது. கடல் பறவைகள் குறித்த தனது ஆய்விற்காக இவர் பல தீவுகளுக்கும், பல்வேறு நாடுகளுக்கு ஆராய்ச்சி தொடர்பான கருத்தரங்கில் கலந்துகொள்ளும் பொருட்டு பயணம் செய்துள்ளார். நியூசிலாந்தினைச் சுற்றியுள்ள தீவுகளுக்கும், இந்தியப் பெருங்கடலின் தென் பகுதியில் அண்டார்டிக்காவின் துணை தீவான பிரின்ஸ் எட்வர்ட் தீவிற்கும், தென் அட்லாண்டிக் பெருங்கடலில் உள்ள கவுத் தீவிற்கும் பயணம் செய்துள்ளார்..

2015இல் இம்பர் சதாம் தீவில் அழிந்து போன குழல்மூக்கு கடற்பறவையினை (*டெரோடுரோமா இமெரி*) விவரித்தார். இந்த பறவை இவரது நினைவினைப் போற்றும் விதமாகப் பெயரிடப்பட்டது.

வெளியீடுகள்
-----------

இம்பர் 50க்கும் மேற்பட்ட அறிவியல் ஆய்வுக் கட்டுரைகளை வெளியிட்டுள்ளார். ரீடர்ஸ் டைஜிச்டு ஆப் நியூசிலாந்து பறவைகள், ஆஸ்திரேலியா, நியூசிலாந்து மற்றும் அண்டார்டிக் பறவைகள் கையேடு, மற்றும் நியூசிலாந்து பறவைகள் பட்டியல் உள்ளிட்ட பல புத்தகங்களை வெளியிட்டுள்ளார்.

மேற்கோள்கள்
-----------

1. 1 2  Pterodroma Pelagics.
2. ↑  Cooper (2011).
3. ↑  Tennyson, Cooper & Shepherd 2015. A new species of Pterodroma petrel (Procellariiformes: Procellariidae) from the Chatham Islands, New Zealand. Bull BOC 135(3): 267–277.

### ஆதாரங்கள்

* Cooper, John (2011-05-05). "Obituary: Michael John Imber, New Zealand procellariiform seabird researcher". .
* "Pterodroma Pelagics". Kiwi Wildlife Tours. .
தமிழ்நாடு வேளாண்மைப் பல்கலைக்கழகத்தின் ஆராய்ச்சி இயக்கத்தின் கட்டுப்பாட்டில் இருக்கும் 13 நிறுவனங்களில் ஒன்று **அம்பாசமுத்திரம் நெல் ஆராய்ச்சி நிலையம்** (Rice Research Station, Ambasamudram) ஆகும். நெல் ஆராய்ச்சிக்கென்று ஆரம்பிக்கப்பட்ட நிலையங்களில் இது மூன்றாவதாக கருதப்படுகிறது. இது பேராசிரியர் மற்றும் தலைவரின் நேரடிக்கட்டுப்பாட்டில் உள்ளது.

இது மேற்கு தொடர்ச்சி மலைக்கு அருகில் அமைந்துள்ளது. தாமிரபரணி ஆற்றுப் பாசனத்தின் நெல் சாகுபடியில் ஏற்படும் இன்னல்களைக் களைய 1937-ஆம் ஆண்டு ஆரம்பிக்கப்பட்டது. திருநெல்வேலி-பாபநாசம் நெடுஞ்சாலையில் (SH-178) உள்ளது

விவசாயப் பட்டயப்படிப்பு
-----------------------

அம்பாசமுத்திரம் நெல் ஆராய்ச்சி நிலையத்தில் உள்ள வேளாண்மை மையத்தில் பட்டயப்படிப்பு (Diploma in Agriculture Sciences, DSc. (Agri)) கற்பிக்கப்படு்கிறது. இது தமிழ் நாடு வேளாண்மைப்பல்கலைக் கழகத்தின் பட்டயப்படிப்பு கற்பிக்கப்படும் ஆறு வேளாண்மை ஆராய்ச்சி நிலையங்களில் ஒன்றாகும். மற்ற ஐந்து நிலையங்களாவன:
வேளாண்மை எண்ணெய் வித்துகள் ஆராய்ச்சி நிலையம் (திண்டிவனம்), வேளாண்மை ஆராய்ச்சி நிலையம் (கோவில்பட்டி), வேளாண்மை மண்டல ஆராய்ச்சி நிலையம் (பவானிசாகர்), தோட்டக் கலை ஆராய்ச்சி நிலையம் (பேச்சிப்பாறை) மற்றும் வேளாண் ஆராய்ச்சி நிலையம் (அருப்புக்கோட்டை)

இரகங்கள் வெளியீடு
=================

கடந்த 70 வருடங்களில் 20 இரகங்கள் வெளியிடப்பட்டிருக்கிறது. 1986 இல் வெளியிடப்பட்ட ஏஎஸ்டி 16 இன்றும் விவசாயிகளால் விரும்பி பயிடப்படும் ஒரு இரகமாகும்

விருதுகள்
=========

தமிழ்நாடு வேளாண்மைப் பல்கலைக் கழகத்தால் 1996 ஆம் ஆண்டு சிறந்த ஆராய்ச்சி நிலையத்திற்கான விருது வழங்கப்பட்டது

மேற்கோள்கள்
===========

1. ↑  "காப்பகப்படுத்தப்பட்ட நகல்". 2014-12-27 அன்று மூலம் பரணிடப்பட்டது. 2015-02-03 அன்று பார்க்கப்பட்டது.
2. 1 2 3 4
3. ↑
**கே. பாலபாரதி** (*K. Balabharathi*) ஒரு இந்திய பெண் அரசியல்வாதியும், முன்னாள் தமிழ்நாடு சட்டமன்ற உறுப்பினரும் ஆவார். இவர் இந்திய பொதுவுடமைக் கட்சி (மார்க்சியம்) கட்சியின் சார்பாக 2006 முதல் 2016 வரை திண்டுக்கல் சட்டமன்ற உறுப்பினராகப் பணியாற்றினார். இவர் பி.எஸ்.சி. பட்டதாரி ஆவார்.

அரசியல் வாழ்க்கை
----------------

கட்சியின் சட்டமன்றக்குழுத் தலைவராக இருந்தார். தற்போது கட்சியின் மாநிலக்குழு உறுப்பினராகவும் உள்ளார். அனைத்திந்திய ஜனநாயக மாதர் சங்கத்தின் மாநிலச் செயலாளராகவும் உள்ளார். தமிழ்நாடு மலைவாழ் மக்கள் சங்கத்தின் மாநிலத் துணைச் செயலாளராகவும், தமிழ்நாடு விவசாயிகள் சங்கத்தின் மாநிலக்குழு உறுப்பினராகவும் பணியாற்றுகிறார்.

பொது வாழ்க்கை
-------------

பிரச்சனைகளுக்கான பல்வேறு போராட்டங்களில் ஈடுபட்டுள்ளார். கவிஞராகவும், எழுத்தாளராகவும் இருக்கிறார்.

சட்டமன்ற உறுப்பினர்
-------------------

2006, 2011 ஆம் ஆண்டுகளில் திண்டுக்கல் தொகுதியிலிருந்து தேர்ந்தெடுக்கப்பட்டார்.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2020-09-28 அன்று மூலம் பரணிடப்பட்டது. 2022-01-25 அன்று பார்க்கப்பட்டது.
2. ↑

உசாத்துணை
---------

* Govt. of Tamil Nadu பரணிடப்பட்டது 2012-03-20 at the வந்தவழி இயந்திரம்
* 2006 Tamil Nadu Election Results, Election Commission of India
**தமிழ்மொழி இராஜதத்தன்** (Tamilmozhi Rajadattan) ஒரு இந்திய  அரசியல்வாதியும் தமிழக சட்டமன்றத்தின் முன்னாள் உறுப்பினரும் ஆவார். 2001 சட்டமன்றத் தேர்தலில் மேல்மலையனூர் சட்டமன்றத் தொகுதியில் இருந்து அகில இந்திய அண்ணா திராவிட முன்னேற்ற கழகத்தின் வேட்பாளராக போட்டியிட்டு வெற்றி பெற்றார். 2006 சட்டமன்றத் தேர்தலில் அதே தொகுதியில் இருந்து அகில இந்திய அண்ணா திராவிட முன்னேற்ற கழக வேட்பாளராக தமிழக சட்டப் பேரவைக்கான தேர்தலில் போட்டியிட்டார். ஆனால் இம்முறை தோல்வியடைந்தார்.

தொடக்ககால வாழ்க்கையும் பின்னணியும்
----------------------------------

அவர் 1960ஆம் ஆண்டில் மே 3 ஆம் நாள் பொன்னூரில் பிறந்தார். அவருடைய கணவர் பெயர் இராஜதத்தன்.

அரசியல் பின்னணி
---------------

மேல்மலையனூர் ஊராட்சி ஒன்றியத்தில் கவுன்சிலர் பதவியை வகித்து உள்ளார். அவர் அதிமுகவின் செயற்குழு உறுப்பினராகவும், விழுப்புரம் வடக்கு மாவட்ட மகளிர் பிரிவின் செயலாளராகவும் இருந்துள்ளார் .

மேற்கோள்கள்
-----------


1. ↑  2001 Tamil Nadu Election Results, Election Commission of India
2. ↑  "Tamil Nadu News : DPA wins nine seats in Villupuram district". The Hindu. 2006-05-13. 2008-03-04 அன்று மூலம் பரணிடப்பட்டது. 2012-06-22 அன்று பார்க்கப்பட்டது.
3. 1 2  "Tamilnadu Election 2006, AIADMK Candidate,R.Tamilmozhi Rajadhathan, Melmalayanur Constituency". TamilnaduMLAs.com. 2009-07-08 அன்று மூலம் பரணிடப்பட்டது. 2012-06-22 அன்று பார்க்கப்பட்டது.
4. ↑  "Making democracy meaningful, Know our Representative & Candidate". Empowering India. 2012-06-22 அன்று பார்க்கப்பட்டது.
**வாலிநோக்கம்** (ஆங்கிலம்:*Valinokkam*), இந்தியாவின் தமிழ்நாடு மாநிலத்தில் அமைந்துள்ள இராமநாதபுரம் மாவட்டத்தில், பரமக்குடி வருவாய் கோட்டம், கடலாடி வட்டத்தில் இருக்கும் ஒரு ஊர் ஆகும். உப்பு, சிப்பி பாறைகள், விசாலமான மணல் பரப்பு ஆகிய சிறப்புகளை தன்னகத்தே கொண்ட இயற்கை எழில் கொஞ்சும் வாலிநோக்கம் கடற்கரையின்அழகை ரசிக்க ஏராளமான சுற்றுலா பயணிகள் வருகின்றனர். நீண்ட, விசாலமான மணல் பரப்பு, சிப்பி, உப்பு பாறைகள், வாலிமுனை, யானைபார் தீவுகளை தன்னகத்தே கொண்ட எழில் கொஞ்சும் கடற்கரை பகுதியாக திகழ்கிறது.

பெயர் காரணம்
------------

இராமாயணத்தில், இக்கடற்கரையிலிருந்து இலங்கையை வாலி உற்றுநோக்கியதால் இவ்வூர் வாலிநோக்கம் எனப் பெயர் பெற்றதாக கூறப்படுகிறது.

அமைவிடம்
--------

தூத்துக்குடி நகரில் இருந்து வடகிழக்கே அதன் அளவாக 90 கி.மீ. தூரத்திலும் இராமநாதபுரம் நகரில் இருந்து தென்மேற்காக 45 கி.மீ. தூரத்திலும் அமைந்துள்ளது. மூன்று புறம் கடல் சூழ, அழகிய அமைதியான சூழலில் அமைந்துள்ளது. கடற்கரையில் நல்ல தண்ணீர் கிடைக்கிறது. நல்லதண்ணீர் தீவு இதன் அருகே அமைந்துள்ளது.

மக்கள்
------

இங்கு சுமார் பத்தாயிரம் குடும்பங்கள் வரை வசிக்கின்றனர். இவர்களில் பெரும்பாலானோர் முஸ்லிம்கள். இங்கு பெரிய பள்ளிவாசல் உள்ளது.

வாலிநோக்கம் மூன்று புறம் கடல் சூழ அமைந்துள்ள எழில்மிகு கிராமமாகும். கடற்கரையில் கிடைக்கும் சுவைமிகு நல்ல தண்ணீரும், கடலுக்கு நடுவே அமைந்திருக்கும் நல்லதண்ணீர் தீவும் இந்த ஊருக்கு இறைவன் தந்த அருட்கொடையாகும். இந்த ஊர் பாரம்பரியமிக்க பழமைவாய்ந்த ஊர் என்பதற்கு இங்குள்ள பெரிய பள்ளிவாசல் சான்றாகத் திகழ்கிறது. இங்குபல ஆயிரம் குடும்பங்கள் வரை வசிக்கின்றனர். இவர்களில் பெரும்பாலோர் முஸ்லிம்களாகவும் மீன்பிடித்தொழிலை பிரதானமாக கொண்டவர்களாகவும் இருக்கின்றனர்.

தொழில்
------

உப்பு உற்பத்தி, மற்றும் மீன்பிடித்தொழில் பிரதானமாகும் 
வரலாற்றில் பதிவு செய்யப்படும்.

அரசு நிறுவனங்கள்
----------------

* தமிழ்நாடுஅரசு உப்பு உற்பத்தி நிறுவனம்
* துறைமுகம், இங்குள்ள கப்பல் உடைப்பு நிறுவனம் தற்போது செயல்பாட்டில் இல்லை

நிர்வாக அலகு
------------

* மாவட்டம்: இராமநாதபுரம்
* வருவாய் கோட்டம்: பரமக்குடி
* வட்டம்: கடலாடி
* வருவாய் கிராமம்: வாலிநோக்கம்
* ஊராட்சி ஒன்றியம்: கடலாடி
* ஊராட்சி மன்றம்(பஞ்சாயத்து):வாலிநோக்கம்

மேற்கோள்கள்
-----------

1. ↑  "தமிழக ஆளுநர் பற்றிய குறிப்பு". *tn.gov.in*. தமிழ்நாடு அரசு. 2015. நவம்பர் 3, 2015 அன்று பார்க்கப்பட்டது.
2. ↑  "தமிழக முதலமைச்சர் பற்றிய குறிப்பு". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
3. ↑  "மாவட்ட ஆட்சியர் தொடர்பு விவரம்". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
4. ↑  "காப்பகப்படுத்தப்பட்ட நகல்". 2012-06-26 அன்று மூலம் பரணிடப்பட்டது. 2013-01-03 அன்று பார்க்கப்பட்டது.
5. ↑  "காப்பகப்படுத்தப்பட்ட நகல்". 2011-09-17 அன்று மூலம் பரணிடப்பட்டது. 2013-01-03 அன்று பார்க்கப்பட்டது.
6. ↑
7. ↑
8. ↑
**எஸ். முத்துசெல்வி** ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 2012 இடைத்தேர்தலில், சங்கரன்கோவில் சட்டமன்றத் தொகுதியிலிருந்து, அனைத்திந்திய அண்ணா திராவிட முன்னேற்றக் கழக கட்சியின் சார்பாக, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

சங்கரன்கோவில் இடைத் தேர்தலில் முக்கிய கட்சிகள் பெற்ற வாக்கு விவரம்

| வேட்பாளர் | கட்சி | பெற்றவாக்குகள் | வாக்கு (%) |
| --- | --- | --- | --- |
| ச. முத்துசெல்வி | அ.தி.மு.க | 94,977 | 59.44 |
| ஜவஹர் சூரியக்குமார் | தி.மு.க | 26,220 | 16 |
| சதன் திருமலைக்குமார் | மதிமுக | 20,678 | 13 |
| முத்துக்குமார் | தேமுதிக | 12,144 | 8 |
| முருகன் | பாஜக | 1633 | 1 |

வாழ்க்கைக் குறிப்பு
-------------------

இவர் சங்கரன்கோவில் தொகுதியின் முன்னாள் சட்டமன்ற உறுப்பினரான சங்கரலிங்கத்தின் (1984-88) மகள் ஆவார். இவர் பொறியியல் பட்டதாரி மற்றும் சங்கரன்கோவில் நகராட்சியின் தலைவியுமாவார்.

மேற்கோள்கள்
-----------

1. ↑  "காப்பகப்படுத்தப்பட்ட நகல்" (PDF). 2012-03-23 அன்று மூலம் (PDF) பரணிடப்பட்டது. 2012-03-23 அன்று பார்க்கப்பட்டது.
2. ↑  தினமணி
[*தொடர்பிழந்த இணைப்பு*]
3. ↑
**அரசு சித்த மருத்துவக் கல்லூரி**, என்பது இந்திய மருத்துவத்தின் மத்திய கழகம் (சி.சி.ஐ.எம்), புது தில்லியால் அங்கீகரிக்கப்பட்ட இந்திய மருத்துவக் கல்லூரியாகும். இது இந்தியாவின், தமிழ்நாட்டின் திருநெல்வேலி மாவட்டத்தில் பாளையங்கோட்டையில் அமைந்துள்ளது. 

இக்கல்லூரி திருநெல்வேலி சந்திப்பிலிருந்து சுமார் 4 கிலோ மீட்டர் தொலைவில் அமைந்துள்ளது. 1964ல் தொடங்கப்பட்ட இக்கல்லூரி மாற்று மருத்துவத்தில் இளநிலை மற்றும் முதுநிலைப் படிப்புகளை வழங்கி வருகிறது.

வரலாறு
------

இக்கல்லூரியானது இப்பகுதியில் உள்ள மக்களுக்கு இந்தியப் பாரம்பரிய மருத்துவத்த்தின் மூலம் நோய்களைக் குணமாக்கும் நோக்கத்தோடு 1964ஆம் ஆண்டு நவம்பர் 30ஆம் நாள் நிறுவப்பட்டது. இந்த கல்லூரியுடன் இணைக்கப்பட்டுள்ள மருத்துவமனையில் நோயாளிகளுக்கு சிகிச்சையளிக்க 350 படுக்கை வசதி உள்ளது.

படிப்புகள்
----------

இளநிலையில் சித்தா மருத்துவம் மற்றும் அறுவை சிகிச்சை (பி.எஸ்.எம்.எஸ்) படிப்பினையும் முதுநிலையில் எம்.டி. படிப்பினை சென்னையில் உள்ள தமிழ்நாடு டாக்டர் எம்.ஜி.ஆர் மருத்துவ பல்கலைக்கழகம் ஒப்புதலுடன் நடத்திவருகின்றது.

மாணவர் சேர்க்கை
---------------

இந்தியாவில் கல்வி நிறுவனங்களில் வழங்கப்படும் ஆயுஷ் படிப்புகளின் கீழ் பி.எஸ்.எம்.எஸ் வழங்கப்படுகிறது. இந்த இளங்கலை படிப்பு இந்தியாவில் உள்ள மற்ற மருத்துவ படிப்புகளைப் போலவே 5 வருட காலத்திற்கு நடத்தப்படுகிறது. பி.எஸ்.எம்.எஸ்ஸின் நோக்கம் சித்த மருத்துவத்துவம் அறிவியல் அறிவினைப் கற்பிப்பதே ஆகும். இதன்மூலம் அறுவை சிகிச்சை நிபுணர்கள், மருத்துவர்கள், ஆசிரியர்கள் மற்றும் இந்த துறையில் ஆராய்ச்சி அறிஞர்களாக தகுதி மற்றும் பயிற்சி பெற்ற பட்டதாரிகளை உருவாக்குவது. 2020-21 கல்வியாண்டிலிருந்து, பி.எஸ்.எம்.எஸ்ஸில் சேர்க்கை நீட் அல்லது தேசிய தகுதி மற்றும் நுழைவுத் தேர்வு மூலம் செய்யப்படுகிறது. மாணவர்கள் மதிப்பெண் அல்லது தரவரிசை அடிப்படையில் பொதுக் கலந்தாய்வின் மூலம் சேர்க்கப்படுகின்றனர்.

சேர்க்கைக்கான தகுதி

|  |  |  |  |
| --- | --- | --- | --- |
| வரிசை எண் | பாடம் | தகுதி |  |
| 1. | பி.எஸ்.எம்.எஸ் | 10 + 2 (இயற்பியல், வேதியியல், உயிரியலுடன் முக்கிய பாடங்களாக) அல்லது அதற்கு சமமான தகுதி |  |
| 2. | எம்.டி (சித்தா) | பி.எஸ்.எம்.எஸ் அல்லது அதற்கு சமமான தகுதி தேர்ச்சி |  |

மேற்கோள்கள்
-----------

1. ↑  "Govt. Siddha Medical College - Palayamkottai". *www.gsmcpalay.ac.in*. 2020-11-28 அன்று பார்க்கப்பட்டது.
2. ↑  "BSMS - The Tamilnadu Dr.M.G.R. Medical University". *www.tnmgrmu.ac.in*. 2020-11-28 அன்று பார்க்கப்பட்டது.
3. ↑

வெளி இணைப்புகள்
---------------
19 ஆம் நூற்றாண்டின் முற்பகுதியில் தௌலத் கான் லௌதி குதிரையில் அமர்ந்து காளி பெயின் ஆற்றில் தன்னுடைய குரு நானக்கை (குரு) தேடும் சீக்கிய சித்தரிப்பு (சில கணக்குகளில் ஆற்றின் பெயர் 'வஹி ஆறு') அவர் நீரில் மூழ்கியதாக நம்பப்படுகிறது.
**தௌலத் கான் லௌதி** (*Daulat Khan Lodi*) லௌதி வம்சத்தின் கடைசி ஆட்சியாளரான இப்ராகிம் லௌதியின் ஆட்சியின் போது இலாகூர் கவர்னராக இருந்தார். இப்ராகிம் மீதான வெறுப்பின் காரணமாக, தௌலத் பாபரை இராச்சியத்தின் மீது படையெடுக்க அழைத்தார்.  ஆரம்பத்தில் முழு பஞ்சாபின் ஆளுநராக இருந்த இவர் பின்னர் ஜலந்தர் தோப் என்ற பகுதியின் ஆளுநராக இருந்தார். பஞ்சாபின் முந்தைய நிஜாம் தாதர் கானின் மகனாவார்.  இவர் சிக்கந்தர் லௌதியின் (நிஜாம் கான் லௌதி என்றும் அழைக்கப்படுகிறார்) பெக்லோல் லௌதியின் கீழ் லௌதி வம்சத்திலிருந்து சுதந்திரத்தை உறுதிப்படுத்தினார். தௌலத் கான் வம்சத்திற்கு விசுவாசமாக இருந்தார். ஆனால் தனது கடினமான, பெருமை மற்றும் சந்தேகத்திற்குரிய இயல்பு காரணமாக இப்ராகிமிற்கு துரோகம் செய்தார். 

பாபரை இந்தியாவிற்கு வரவழைப்பதன் மூலம் தௌலத் கான் தொடங்கிய நிகழ்வுகள் இறுதியாக 1526 இல் பானிபட் போரில் முடிவடைந்தது. அங்கு இப்ராகிம் கான் லௌதி தனது உயிரை இழந்தார். பாபர் இந்தியாவின் ஆட்சியாளராகி, முகலாயப் பேரரசைக் தோற்றுவித்தார்.

இதனையும் காண்க
--------------

* மெக்ராலியின் கிணறுகள்

சான்றுகள்
---------

1. ↑   *The encyclopaedia of Sikhism*. **1**. Harbans Singh. Patiala: Punjabi University. 1992–1998. பக். 535–536. பன்னாட்டுத் தரப்புத்தக எண்:0-8364-2883-8. இணையக் கணினி நூலக மையம்:29703420. .
2. ↑   *Gurū Nānak and the Sikh religion*. Delhi: Oxford University Press. 1968. பக். 108. பன்னாட்டுத் தரப்புத்தக எண்:0-19-563735-6. இணையக் கணினி நூலக மையம்:35868282. .
3. ↑   *Social Studies Part II*. Punjab School Education Board (PSEB). பக். 8–9.

ஆதாரங்கள்
---------

* Haig, Wolseley et al. *The Cambridge History of India Vol. III: Turks and Afghans*, Cambridge: Cambridge University Press, 1928, 10-12
**தேசிய விவசாய மற்றும் கிராமப்புற வளர்ச்சி வங்கி**  (National Bank for Agriculture and Rural Development), சுருக்கமாக (**நாபார்ட்**, **NABARD**) இந்தியாவின் நிதித் தலைநகராகக் கருதப்படும் மும்பையைத் தலைமையகமாகக் கொண்டு இயங்கும் வளர்ச்சிக்கான உச்ச வங்கியாகும்.1982ஆம் ஆண்டு சூலை 12 அன்று நாடாளுமன்றத்தின் சிறப்பு சட்டம் ஒன்றின் மூலம் இந்தியக் கிராமங்களில் கடன்வழங்கலை உயர்த்தி விவசாயம் மற்றும் கிராமப்புற வேளாண்மையல்லாத தொழில்களை வளர்க்கும் நோக்கத்துடன் இந்த வங்கி நிறுவப்பட்டது. நாபார்ட் வங்கிக்கு "இந்தியக் கிராமப்புறங்களில் வேளாண்மை மற்றும் பிற பொருளியல் செயல்பாடுகளுக்கான கடன் குறித்த கொள்கை, திட்டமிடல் மற்றும் செயலாக்கம் தொடர்பான விடயங்களில்" முழுப் பொறுப்பும் வழங்கப்பட்டுள்ளது.

**வரலாறு**
----------

சிவராமன் குழுவின் பரிந்துரையின்படி சூலை 12, 1982 அன்று இந்திய நாடாளுமன்றத்தில் நிறைவேற்றப்பட்ட "தேசிய விவசாய மற்றும் கிராமப்புற வளர்ச்சி வங்கி சட்டம் 1981" படி நாபார்ட் வங்கி நிறுவப்பட்டது. இந்திய ரிசர்வ் வங்கியின் வேளாண் கடன் துறை மற்றும் கிராமப்புற திட்டமிடல் மற்றும் கடன் பிரிவு, விவசாய மறுகடன் மற்றும் வளர்ச்சிக் கழகம் ஆகியவற்றிற்கு மாற்றாக இவற்றை ஒருங்கிணைத்து நிறுவப்பட்டது.

நபார்டின் பங்கு
---------------

கொள்கை வகுத்தல், திட்டமிடல் மற்றும் கிராமப்புறங்களில் விவசாய மற்றும் பொருளாதார நடவடிக்கைகளுக்கு கடன் வழங்குவது தொடர்பான அனைத்து விஷயங்களிலும் அதிகாரத்தை வைத்திருக்கும் அமைப்பு நபார்டு ஆகும். கிராம அபிவிருத்திக்கான அபிவிருத்தி திட்டங்களை ஊக்குவிப்பதற்காக முதலீடு மற்றும் உற்பத்தி கடன் ஆகியவற்றை நபார்ட் வழங்குகிறது. அமைப்பின் சீரான செயல்பாட்டிற்காக, நபார்ட் பல மட்டங்களில் ஆட்சேர்ப்பு செய்கிறது. நபார்டு நடத்தும் அதிகாரி ஆட்சேர்ப்பின் முதன்மை நிலை நபார்டு தரம் ஒரு அதிகாரிக்கு.

மேற்கோள்கள்
-----------

1. ↑  "25 YEARS OF DEDICATION TO RURAL PROSPERITY". Nabard.org.. பார்த்த நாள்: 2010-09-01.
2. ↑  "Apex Development Bank with a mandate for facilitating credit flow". Nabard.org.. பார்த்த நாள்: 2010-09-01.
3. ↑  "Nabard Rural Innovation Fund | Agriculture and Industry Survey". Agricultureinformation.com.. பார்த்த நாள்: 2010-09-01.
4. ↑  "25 YEARS OF DEDICATION TO RURAL PROSPERITY".. பார்த்த நாள்: 11 September 2011.
5. ↑  "நபார்டின் பங்கு". .

வெளியிணைப்புகள்
---------------

* Official website
**தங்குதன் நைட்ரைடு**(*Tungsten nitride*) W2N, WN, WN2 என்ற மூலக்கூற்று வாய்ப்பாடுகளால் விவரிக்கப்படும் கனிம வேதியியல் சேர்மங்களாகும். தங்குதனின் நைட்ரைடு உப்பாகக் கருதப்படும் இச்சேர்மம் கடினமான திண்மப் பொருளாகக் காணப்படுகிறது. பழுப்பு நிறத்துடன் பீங்கான் பொருளாக பயன்படுத்தப்படுகிறது. மின்சாரத்தை நன்கு கடத்தும். தண்ணீரில் இச்சேர்மம் சிதைவடைகிறது.

நுண்மின்னணுவியலில் தங்குதன் நைட்ரைடு ஒரு தொடர்புப் பொருளாகப் பயன்படுத்தப்படுகிறது கடத்தும் அடுக்குகளுக்கும் தடையடுக்குகளுக்கும் இடையில் சிலிக்கான் மற்றும் பிற உலோகங்களுக்கு இடையே இது பயன்படுத்தப்படுகிறது. எ.கா. தங்குதன் அல்லது தாமிரம். தைட்டானியம் நைட்ரைடு அல்லது தங்குதன் படலங்களை விட தங்குதன் நைட்ரைடு குறைவாகவே பயன்படுத்தப்படுகிறது.

தங்குதன் ஈராக்சைடு, தங்குதன் மூவாக்சைடு மற்றும் தங்குதன் பெண்டாக்சைடு ஆகியவற்றுடன் சேர்ந்து தங்குதன் நைட்ரைடு உருவாகிறது. இதனால் ஒளிரும் விளக்குகளில் பயன்படுத்தும் போது இழை சூடாக்கப்பட்டால் அவை உடைந்து விடும்.

தங்குதன் சிலிசைடும் இதே பயன்பாடுகளைக் கொண்ட மற்றொரு வேதிப் பொருளாகும்.

மேற்கோள்கள்
-----------

1. ↑  Liu, Chengxiang; Wang, Chao; Meng, Xiangwei; Li, Xingyun; Qing, Qing; Wang, Xianfen; Xue, Ruiying; Yu, Qiang *et al*. (2020-11-01). "Tungsten nitride nanoparticles anchored on porous borocarbonitride as high-rate anode for lithium ion batteries" (in en). *Chemical Engineering Journal* **399**: 125705. doi:10.1016/j.cej.2020.125705. பன்னாட்டுத் தர தொடர் எண்:1385-8947. .

| * பா
* உ
* தொ
தங்குதன் சேர்மங்கள் |
| --- |
| தங்குதன் (0) | 
* W(CO)6

 |
| தங்குதன் (II) | 
* WSi2
* WCl2
* W(OH)2

 |
| தங்குதன் (III) | 
* W2O3
* W6Cl18
* WS3
* WI3

 |
| தங்குதன் (IV) | 
* WC
* WN2
* WO2
* WS2
* WCl4
* WSe2
* WTe2
* WF4

 |
| தங்குதன் (V) | 
* W2O5
* WBr5
* W2Cl10
* WF5

 |
| தங்குதன் (VI) | 
* H3PW12O40
* WO2Cl2
* WCl6
* WF6
* WN2
* WO3
* WS3
* WOBr4
* WOCl4
* WOF4
* H2WO4

|  |  |
| --- | --- |
| கரிம தங்குதன் (VI) சேர்மங்கள் | 
* W(CH3)6

 |

 |
**சுடாங்பா** (*Sudangphaa*) (1397-1407) அகோம் இராச்சியத்தின் அரசராவார். பிராமணர் வீட்டில் வளர்ந்ததால் இவர் பாமுனி கோன்வர் (பிராமண இளவரசன்) என்று பிரபலமாக அறியப்பட்டார்.   அகோம் வம்சத்தில் இந்து மதத்தின் வளர்ச்சியின் முதல் கட்டத்தை இவரது ஆட்சி குறிக்கிறது.  அகோம் மன்னர்களின் சிங்காரிகருத விழாவை (முடிசூட்டு விழா) இவர் தொடங்கினார். இது இவரது வாரிசுகளால் பின்பற்றப்பட்டது. 

பத்து வருட ஆட்சிக்குப் பிறகு 1407 இல் சுடாங்பா இறந்தார். அசாமின் வரலாறு பற்றிய தனது படைப்பில், குணவீரம் பருவா என்ற வரலாற்றாசிரியர், அரசர் தனது பெரும்பாலான நேரத்தை இன்பத்தில் மூழ்கடித்ததாகக் குறிப்பிட்டுள்ளார். இதுவே இவரது இளம் வயது மறைவுக்குக் காரணம் என அறியப்படுகிறது.  ஆனால் பழைய அகோம் பற்றிய குறிப்புகள் எதுவும் இல்லாததால் இதன் துல்லியம் சந்தேகத்திற்குரியது. மறுபுறம், இவர் இளமையாகவும் ஆற்றல் மிக்கவராகவும் விவரிக்கப்பட்டார். இவரது தசாப்த கால ஆட்சியின் போது, உள் மற்றும் வெளிப்புற அச்சுறுத்தல்களை எதிர்கொண்டார். சுடாங்பா அகோம் சமூகத்தினரிடையே இந்து மதத்தின் மதப் பழக்கவழக்கங்களையும் அறிமுகப்படுத்தினார். அகோம் மன்னர்களின் சிங்காரிகருத நடைமுறையும் இவரால் அறிமுகப்படுத்தப்பட்டது. இது அசாமில் அகோம் மேலாதிக்கம் முடியும் வரை இவரது வாரிசுகளால் பின்பற்றப்பட்டது.

இதனையும் பார்க்கவும்
--------------------

* அசாம்
* சிவசாகர் மாவட்டம்
* சுகபா

சான்றுகள்
---------

1. ↑  Gait 1926
2. ↑  Barbaruah 1981
3. ↑  Gait 1926
4. ↑  Barua 2008
5. ↑  Barua 2008
6. ↑  Barua 2008
7. ↑  Barbaruah 1981

குறிப்புகள்
-----------

* Barbaruah, Hiteswar (1981) (in Assamese). *Ahomar-Din or A History of Assam under the Ahoms* (1 ). Guwahati: Publication Board of Assam.
* Barua, Gunaviram (2008). *Assam Buranji or A History of Assam* (4 ). Guwahati: Publication Board of Assam.
* Gait, E A (1926). *A History of Assam* (2 ). Calcutta: Thackar, Spink and Co.
* Guha, Amalendu (1983). *The Ahom Political System: An Enquiry into the State Formation Process in Medieval Assam (1228-1714)*.
* Guha, Amalendu (1984). *Pre-Ahom Roots and the Medieval State in Assam: A Reply*.
ஜிஎடிட் போன்ற உரைக்கோப்புத் தொகுப்பியானது, உபுண்டு இயக்குதளத்தில் இயல்பிருப்பாகத் தரப்படுகிறது
**உரைத்தொகுப்பி** (text editor) என்பது ஒரு கணிய நிரலாக்கமாகும். இதில் பல வகைகள் உள்ளன. இவற்றினைக் கொண்டு, கணினியில் உரையாவணங்களைத் திருத்த இயலும். பெரும்பாலும், மைக்ரோசாப்டு நிறுவனம் தன் இயக்குதளங்களில் இயல்பிருப்பாக வழங்கும், நோட்பேடு என்பதை மட்டுமே உரைத்தொகுப்பியாக எண்ணுகின்றனர்.

இருவித இடைமுகங்களையும் தன்னகத்தே கொண்ட 'ஈனி' (Geany)- உரைத்தொகுப்பி
இந்த பயன்பாட்டு மென்பொருள், உரை வடிவ இடைமுகமாகவும், வரைகலை பயனர் இடைமுகமாகவும் கணினியில் பயன்படுத்தப்படுகிறது. கணினி ஒன்றின் இயக்குதளம் இயங்கத் தேவையான உரைக்கோப்புகளை, இந்த இருவித இடைமுகங்களையும் பயன்படுத்துகிறது.

மேற்கோள்கள்
-----------

1. ↑  H. Albert Napier; Ollie N. Rivers; Stuart Wagner (2005). *Creating a Winning E-Business*. Cengage Learning. பக். 330. பன்னாட்டுத் தரப்புத்தக எண்:1111796092. .
2. ↑  Peter Norton; Scott H. Clark (2002). *Peter Norton's New Inside the PC*. Sams Publishing. பக். 54. பன்னாட்டுத் தரப்புத்தக எண்:0672322897. .
3. ↑  L. Gopalakrishnan; G. Padmanabhan; Sudhat Shukla (2003). *Your Home PC: Making The Most Of Your Personal Computer*. Tata McGraw-Hill Education. பக். 190. பன்னாட்டுத் தரப்புத்தக எண்:0070473544. .
நடராசரை வழிபடும் பிருங்கி (இடது).
பிருங்கி முனிவரை சித்தரிக்கும் ஓவியம்
**பிருங்கி முனிவர்** (**Bhringi**) தமிழர் தொன்மவியல் அடிப்படையில் பெரும் சிவபக்தரும் முனிவரும் ஆவார். இவர் சிவபெருமானை மட்டும் வணங்கும் குணமுடையவர் என்றும், அதனால் உமையம்மை கோபம் கொண்டு அவருடைய சதைப்பகுதியையெல்லாம் பிரித்து எடுத்தார். சிவபெருமான் அருளால் முனிவருக்கு தடியும் கால்களும் கிடைத்தன என்று தொன்மக் கதை கூறுகிறது.

பிருங்கி முனிவர் சிவபெருமானை மட்டுமே வணங்கியதால் உமையம்மை சிவபெருமானின் இடப்புறத்தில் இடம்பெற்றார். சிவபெருமானும் உமையம்மையும் பாதியுருவமாக இருப்பது மாதொருபாகன் என்ற அர்த்தநாரீசுவரர் மூர்த்தமாகும்.

தொன்மம்
-------

பிருங்கி முனிவர் சிவனை மட்டும் வழிபடும் தீவிரபக்தர். இறைவி இதனால் தவம் செய்து அர்த்தநாரீ வடிவம் பெற்ற போதும் பிருங்க்கி முனிவர் இறைவியையும் சேர்த்து வழிபட விரும்பாது, வண்டு வடிவத்திலே இறைவன் பகுதியைத் துளைத்துத் தனிப்படுத்தி வழிபட்டாராம். இதனால் கோபமடைந்த இறைவி அவரை வலுவிழந்து போகும்படி சாபமிட்டனர். சாபத்தினால் வலுவிழந்து கொண்டு வந்த போதும் பிருங்கி முனிவர் தன்னிலையில் இருந்து மாறவில்லை. நடக்க முடியாத கட்டத்தினை அடைந்தார். சிவன் தன் பக்தனின் நிலை கண்டு இரங்கி அவருக்கு மூன்றாவது காலை அருளினார். இதனால் பிருங்கி முனிவர் மூன்று கால், மூன்று கையுடன் அமைக்கப்படுவதுண்டு.

கோயில்கள்
---------

### பிருங்கி மலை

சிவபெருமான் பிருங்கி முனிவரை பூலோகத்தில் தவமிருக்கும் படி கூறினார். அதன் படி பிருங்கி முனிவர் தவமிருந்த மலையானது பிருங்கி மலையென்று அழைக்கப்படுகிறது. தற்காலத்தில் பரங்கிமலை என்றழைக்கப்படும் இம்மலையானது இன்றைய சென்னையின் ஒரு பகுதியாக அமைந்துள்ளது. இத்தலத்தில் சிவபெருமான் நந்தி வடிவில் காட்சி தருகிறார். பரங்கிமலை இரயிலடியில் நந்தீசுவரர் கோயில் அமைக்கப்படுகிறது.

### திருச்செங்கோடு

திருச்செங்கோடு அர்த்தநாரீசுவரர் கோயிலில் பிருங்கி முனிவருக்கென சிறப்பு வழிபாடு உள்ளது. அர்த்தநாரீசுவரர் தொன்மத்துடன் பிருங்கி முனிவருக்கு தொடர்பு உள்ளாதால், இச்சிவாலயத்தில் பிருங்கி முனிவரின் உற்சவர் சிலை வழிபாடு செய்யப்படுகிறது.

இவற்றையும் காண்க
----------------

* இருக்கு வேத கால முனிவர்கள்

மேற்கோள்களும் ஆதாரங்களும்
-------------------------

1. ↑  பூலோகசிங்கம், பொ. *இந்துக்கலைக்களஞ்சியம்*, கொழும்பு, இலங்கை, 1990
2. ↑  Krupa, Lakshmi (22 August 2013). "What's in a name?". *The Hindu* (Chennai: Kasturi & Sons). .

வெளி இணைப்புகள்
---------------
**கருப்பையா குமாரவேலு** (*Karuppiah Kumaravelu*) (பிறப்பு 3 செப்டம்பர் 1921) என்பவர் இலங்கையைச் சார்ந்த அரசியல்வாதி ஆவார்.

குமாரவேலு 1947 ஆகஸ்ட் 23 மற்றும் 20 செப்டம்பர் 1947க்கு இடையில் நடைபெற்ற முதலாவது இலங்கை நாடாளுமன்றத் தேர்தலில் தேர்ந்தெடுக்கப்பட்டார். இவர் கொட்டகலைத் தேர்தலில் இலங்கை தொழிலாளர் காங்கிரசைப் பிரதிநிதித்துவப்படுத்திப் போட்டியிட்டு மொத்த வாக்குகளில் 53.5% பெற்று, தனது நெருங்கிய போட்டியாளரை விட 3,543 வாக்குகள் முன்னிலை பெற்று வெற்றிபெற்றார்.

1947-ல் நாடாளுமன்றத்திற்குத் தேர்ந்தெடுக்கப்பட்ட ஏழுபேரில், குமாரவேலுவின் மருமகன் செளமியமூர்த்தி தொண்டமானும் ஒருவர். இவர் இலங்கை இந்தியக் காங்கிரசு நிறுவனர்களில் ஒருவர் ஆவார்.

1948இல் நாடாளுமன்றம் இலங்கை குடியுரிமைச் சட்டம்-1948 நிறைவேற்றியது. பின்னர் 1949இல் இலங்கை (நாடாளுமன்றத் தேர்தல்) திருத்தச் சட்டம் எண் 48ஐ நிறைவேற்றியது. இதன் மூலம் இந்தியக் குடிமக்கள் நாடாளுமன்ற இடங்களுக்குப் போட்டியிடவோ அல்லது வாக்களிக்கவோ முடியவில்லை. இதன் விளைவாக குமாரவேலுவால் தொடர்ந்து நடைபெற்ற நாடாளுமன்றத் தேர்தலில் தொகுதியில் போட்டியிட முடியவில்லை.

மேற்கோள்கள்
-----------

1. ↑  "Hon. Kumaravelu, Karuppiah, M.P.". Parliament of Sri Lanka. .
2. ↑  Avtar Singh Bhasin (2001). *India-Sri Lanka relations and Sri Lanka's ethnic conflict documents, 1947-2000, Volume 3*. Indian Research Press. பக். 1,441.
3. ↑  de Silva (2 June 2009). "Indian Tamils and Prabakaran’s Eelam: Seeking Tamil Nadu’s refuge after its betrayal".
4. ↑  "Statelessness in Sri Lanka". UNHCR in Sri Lanka. .
5. ↑  Ethnic Conflict of Sri Lanka: Time Line - From Independence to 1999 பரணிடப்பட்டது 2009-12-12 at the வந்தவழி இயந்திரம், International Centre for Ethnic Studies
**ரீம் உமர் ஃபிரைனா ( Reem Omar Frainah)** அல்லது பொதுவாக **ரீம் ஃபிரைனா** என்று அழைக்கப்படும் இவர் பாலஸ்தீனிய மனித உரிமை ஆர்வலர் ஆவார்.  பெண் மற்றும் குழந்தை பாதுகாப்பிற்கான ஆயிஷா சங்கத்தின் இவர் செயல்நிர்வாக இயக்குநராகவும் இருக்கிறார். பொருளாதார அதிகாரமளித்தல் மற்றும் ஓரங்கட்டப்பட்ட குழுக்கள் உளவியல் சமூக ஆதரவு மூலம் பாலினம் ஒருங்கிணைப்பு அடைய பணியாற்றிக் கொண்டிருக்கும் ஒரு சுயாதீனமான பாலஸ்தீன பெண்கள் அமைப்பு காசா கவனம் கொண்டு காசா நகரம் மற்றும் வட பகுதியில் இது கவனம் செலுத்துகிறது. 

2009ஆம் ஆண்டில் ஒரு சுயாதீன நிறுவனமாகத் தொடங்கிய பெண்கள் மற்றும் குழந்தைகள் பாதுகாப்புக்கான ஆயிஷா சங்கத்தின் முன்னாள் திட்ட ஒருங்கிணைப்பாளராக இருந்தார். 2011ஆம் ஆண்டில், இவர் உளவியலில் முதுகலை முடித்தார். பின்னர் ஆயிஷாவின் நிர்வாக இயக்குநரானார்.  இவரது பெரும்பாலான படைப்புகளில் கற்பித்தல் மற்றும் காசாவில் பாதிக்கப்பட்டுள்ள மிகவும் ஓரங்கட்டப்பட்ட பெண்கள் மற்றும் குழந்தைகளுக்கு பல்வேறு சேவைகளை வழங்குதல் ஆகியவை அடங்கும்.

குறிப்புகள்
-----------

1. 1 2  "Aisha Association for Woman and Child Protection". *aisha.ps*. 2020-03-17 அன்று மூலம் பரணிடப்பட்டது. 2020-03-12 அன்று பார்க்கப்பட்டது.
2. ↑  Frainah, Reem. "Palestinian Women Facing Odds". *United Nations Office for the Coordination of Humanitarian Affairs*.
3. ↑  "Palestinian woman: defenseless before the law and the occupation -". *pikara magazine* (ஸ்பானிஷ்). 2016-08-04. 2020-03-12 அன்று பார்க்கப்பட்டது.
ரண்தம்போர் தேசியப் பூங்காவில் இலங்கை தடித்த அலகு மீன்கொத்தி
**இலங்கை தடித்த அலகு மீன்கொத்தி** (அறிவியல் பெயர்: *Pelargopsis capensis capensis*) என்பது தடித்த அலகு மீன்கொத்தியி்ன் துணையினம் ஆகும். இப்பறவை நேபாளம், இந்தியா, இலங்கை போன்ற நாடுகளில் காணப்படுகிறது.

விளக்கம்
--------

இலங்கை தடித்த அலகு மீன்கொத்தியானது புறாவை விட சற்றுச் சிறியதாக சுமார் 40 செ. மீ. நீளம் கொண்டதாக இருக்கும். இதன் அலகு நாரையின் அலகுபோல பருத்து நீண்டு இரத்தச் சிவப்பாகச் சுமார் 10 செ.மீ. நீளம் இருக்கும். இதன் இந்த தடித்த அலகைக் கொண்டு பிற மீன் கொத்திகளில் இருந்து இதை எளிதில் பிரித்தறியலாம். விழிப்படலம் பழுப்பாகவும், கால்கள் பவளச் சிவப்பாகவும் இருக்கும். இப்பறவையின் தலை பழுப்பு நிறமாக இருக்கும். உடலின் மேற்பகுதி பசுமை தோய்ந்த நீல நிறத்தில் இருக்கும். உடலின் அடிப்பகுதி மஞ்சள் தோய்ந்த பழுப்பு நிறத்தில் இருக்கும். வாலின் மேற்பகுதி நீல நிறத்திலும், அடிப்பகுதி கறுப்பாகவும் இருக்கும்.

பரவலும் வாழிடமும்
-----------------

இப்பறவை நேபாளம், இந்தியா, இலங்கை போன்ற நாடுகளில் பொதுவாக நீர்வளம் மிக்க பகுதிகளில் காணப்படுகிறது. தென்னிந்தியாவில் கேரளத்தில் மிகுதியாகவும், தமிழ்நாட்டில் கன்னியாகுமரியிலும், சாத்தனூர் அணைப்பகுதியிலும் காணப்பட்ட குறிப்பு உண்டு.

நடத்தை
------

இலங்கை தடித்த அலகு மீன்கொத்தி பொதுவாக ஆற்றங்கரைகளைச் சார்ந்தகாடுகளில் நிழலில் மேலும் கீழுமாக அலைந்து திரியும். உப்பங்கழிகளை அடுத்து உள்ள தோப்புகளிலும் மரங்கள் மீதும் காணப்படுகிறது. நீர் நிலைகளுக்கு அருகில் உள்ள மரத்தின் கிளையில் அமர்ந்திருந்து தக்க நேரத்தில் நீரில் பாய்ந்து இரையைப் பிடிக்கும். 

இப்பறவை மீன், நண்டு, ஊர்வன, தவளை போன்றவற்றை பிடித்துத் தின்னும். மைனாவின் பொந்தருகே காத்திருந்து மைனாவைப் பிடித்து சென்றதாக குறிப்பு உள்ளது.

இவை சனவரி முதல் சூலை வரை இனப்பெருக்கம் செய்கின்றன. ஆற்றங்கரையில் நீளமாக குடைந்து வாங்கு செய்து உள்ளே முட்டை இடும். இவை நான்கு முதல் ஐந்து வரையிலான வெண்மையான முட்டைகளை இடும்.

மேற்கோள்கள்
-----------

1. ↑  Gill, Frank; Donsker, David, eds. (2017). "Rollers, ground rollers & kingfishers". *World Bird List Version 7.2*. International Ornithologists' Union. 28 May 2017 அன்று பார்க்கப்பட்டது.
2. 1 2 3   *க. ரத்தினம், தென்னிந்தியப் பறவைகள்*. சென்னை: தமிழ்நாடு பாடநூல் நிறுவனம். 1973. பக். 297-298.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q27613435
* GBIF: 7191442
* iNaturalist: 727785
* ITIS: 692801

 |
**மைக்கேல் ராண்டால்ப் கேரே** (*Michael Randolph Garey*) கணினி அறிவியல் ஆராய்ச்சியாளர் ஆவார். இவர் 1945 ஆம் ஆண்டு நவம்பர் மாதம் 19 ஆம் தேதி பிறந்தார். மேலும் டேவிட் எசு. சான்சனுடன் *கணினிகள் மற்றும் சிக்கலற்ற தன்மை : கோட்பாட்டிற்கு ஒரு வழிகாட்டி தீர்மானமற்ற முழுமையின் பல்லுறுப்புக்கோவை* இணை ஆசிரியர் ஆவார். இவரும் சான்சனும் இந்த புத்தகத்திற்காக அமெரிக்கா நாட்டின் செயல்பாட்டு ஆராய்ச்சி சமூகத்தின் 1979 ஆம் ஆண்டு பிரடெரிக் டபிள்யூ. லான்செசுடர் பரிசைப் பெற்றனர். கேரே 1970 ஆம் ஆண்டு விசுகொன்சின்-மாடிசன் பல்கலைக்கழகத்தில் கணினி அறிவியலில் தனது முனைவர் பட்டத்தைப் பெற்றார்.  1970 ஆம் ஆண்டு முதல் 1999 ஆம் ஆண்டு ஓய்வு பெறும் வரை அல்காட்டெல்-லூசெண்ட் பெல் ஆய்வுக்கூடங்களில் கணித அறிவியல் ஆராய்ச்சி மையத்தில் பணிபுரிந்தார். இந்த அமைப்பில் கடைசி 11 ஆண்டுகளாக, அதன் இயக்குநராக பணியாற்றினார். இவரது தொழில்நுட்ப சிறப்புகளில் தனித்த வழிமுறைகள் மற்றும் கணக்கீட்டு சிக்கலானது, தோராயமான வழிமுறைகள், திட்டமிடல் கோட்பாடு மற்றும் வரைபடக் கோட்பாடு ஆகியவை அடங்கும். 1978 ஆம் ஆண்டு முதல் 1981 ஆம் ஆண்டு வரை *கணினி இயந்திரங்கள் சங்க பத்திரிக்கையின்* தலைமை ஆசிரியராக பணியாற்றினார். 1995 ஆம் ஆண்டு , கேரே கணினி இயந்திரங்களுக்கான சங்கத்தின் கூட்டாளிகளின் பட்டியலில் சேர்க்கப்பட்டார்.

மேற்கோள்கள்
-----------

1. ↑  "The Mathematics Genealogy Project: Michael Randolph Garey".
2. ↑  "ACM: Fellows Award / Michael R Garey". Association for Computing Machinery. 2009-01-24 அன்று பார்க்கப்பட்டது.

வெளி இணைப்புகள்
---------------

* கேரியின் தனிப்பட்ட வலைப்பக்கம்
**ஹனிகோல்ட்** (*Honeygold*) என்பது ஆப்பிளின் குளிர்ப்பகுதியில் வளரக்கூடிய பயிர் வகையாகும். இது குளிர்ந்த வடபகுதிகளுக்கு ஏற்றவாறு உருவாக்கப்பட்டது. மின்னசொட்டா பல்கலைக்கழகத்தின் மினசோட்டா வேளாண் பரிசோதனை நிலையத்தின் தோட்டக்கலை ஆராய்ச்சி மையத்தில் இது உருவாக்கப்பட்டது. ஹரல்சனின் குளிர் கடினத்தன்மையுடன் கோல்டன் சுவையான பாணியிலான பழத்தைப் பெறுவதற்காக அவர்கள் ஹரால்சனுடன் கலப்புச் செய்யப்பட்ட கோல்டன் ருசி உடைய இந்த ஆப்பிள் உருவாக்கப்பட்டது.

'ஹனிகோல்ட்' ஒவ்வொரு வசந்த காலத்திலும் இளஞ்சிவப்பு வெள்ளை பூக்களை உருவாக்குகிறது. பழத்தின் அளவு நடுத்தரம் முதல் பெரியது. சுற்றுக் கூம்பு வடிவமுடையது. தோலின் மேற்பரப்பு மென்மையானது மற்றும் தங்க-மஞ்சள் சிவப்பு-வெண்கல மென்தோலுடன் காணப்படும் சதை மஞ்சள்-வெள்ளை நிறமானது, கோல்டன் சுவையானது. இனிமையானது, மிருதுவான மற்றும் மென்மையானது. மிகச் சிறப்பாக சுமார் 3 மாதங்கள் வைத்திருக்கலாம். உடனடியாக சாப்பிடவும் பழக்கலவைகளுடன் சேர்க்கட் சிறந்தது, பேக்கிங், ஆப்பிள் துண்டுகள் மற்றும் ஆப்பிள் கூழ் தயாரிக்கவும் பரிந்துரைக்கப்படுகிறது.

'ஹனிகோல்ட் ' ஹனிகிரிசிப்பின் மூதாதையர் எனத் தவறாக அறியப்படுகிறது.

மேற்கோள்கள்
-----------

1. 1 2 3  Honeygold at Orange Pippin
2. 1 2  Mr. Jack's Farm பரணிடப்பட்டது 2015-01-06 at the வந்தவழி இயந்திரம்
3. ↑  Grandpa's Orchard
4. 1 2  "Salt Springs Apple Company". 2018-05-03 அன்று மூலம் பரணிடப்பட்டது. 2021-05-29 அன்று பார்க்கப்பட்டது.
5. ↑  Recipe Tips
6. ↑  "Honeycrisp Fun Facts". *Stemilt Growers*.

வெளி இணைப்புகள்
---------------

* ஆதாமின் ஆப்பிள் வலைப்பதிவு
* மிசோரி தாவரவியல் பூங்கா
* ஒய்.எம்.கே.ஆர் கிரீன்ஹவுஸ்
நன்னீர் ஆற்றுச் சதுப்பு நிலத் தாவரங்கள்
ஏரிக்கரையின் ஆழமற்ற நீர்ப்பகுதியில் சதுப்பு நிலத்தாவரங்கள்
**சதுப்புநிலம்** (Marsh) அல்லது ஈரைநிலம் என்பது ஆண்டு முழுவதும் ஈரப்பதத்துடன் கூடிய நிலங்களில் சிறு தாவரங்களும், நீர் வாழ் விலங்குகள் மற்றும் பறவைகளுடன் கூடிய பகுதியாகும்.

சதுப்பு நிலங்கள், உவர்ப்புத் தன்மை கூடிய சதுப்பு நிலங்கள் என்றும் நன்னீர் சதுப்பு நிலங்கள் என இரண்டு வகையாக உள்ளது. சதுப்பு நிலங்களில் வளரம் கூட்டமாக வளரும் சிறு தாவரங்களை அலையாத்தித் தாவரங்கள் என்பர். அலையாத்தி தாவரங்கள் சுனாமி போன்ற பேரலைகளிடமிருந்து கடற்கரை மக்களையும், கட்டமைப்புகளையும் பாதுகாக்கும் வல்லமை படைத்தது.

இந்தியாவில்
-----------

சுந்தரவனக்காடுகள்
சதுப்பு நிலத் தாவரங்கள், பிச்சாவரம்
இந்தியா - வங்காளதேசம் எல்லைகளுக்கிடையே அமைந்த வங்காள விரிகுடாவில் அமைந்த கங்கையாற்றுப் படுகையில் உள்ள சுந்தரவனக்காடுகள் உலகின் மிகப்பெரிய உவர்ப்புத் தன்மை கொண்ட அலையாத்திக் காடாகும். யுனெஸ்கோவின் உலக பாரம்பரியக் குழுவினால் சுந்தரவனக்காடுகள், உலகப் பாரம்பரியக் களமாக அறிவிக்கப்பட்டுள்ளது.

தமிழ்நாட்டில் சிதம்பரத்திற்கு அருகில் உள்ள பிச்சாவரம் என்ற ஊரில் உள்ள அலையாத்திக் காடு உலகிலேயே இரண்டாவது பெரிய கண்டல் காடுகள் ஆகும்.

கோடியக்கரையை அடுத்துள்ள முத்துப்பேட்டை கண்டல்கள், தமிழகத்திலுள்ள கண்டல் ஈரநிலங்களில் மிகப்பெரியவை, மேலும் சென்னையை ஒட்டியுள்ள பள்ளிக்கரணை சதுப்புநிலம் பகுதியும் பல்லுயிர் வளம் நிறைந்த சதுப்பு நிலப்பகுதியாகும்.

அந்தமான் நிக்கோபார் தீவுகளிலும் **சதுப்பு நிலங்கள்** காணப்படுகின்றன. குஜராத்தின் கட்ச் மாவட்டத்தில், சாரி-தந்து சதுப்பு நில காப்புக் காடுகள் என்ற பெயரில் **சதுப்பு நிலங்கள்** உள்ளது. கேரளா மாநிலத்தில் கண்ணனூர் கடற்கரைப் பகுதிகளில் சதுப்பு நிலங்கள் காணப்படுகிறது.

சுனாமி போன்ற பேரலைகளிலிருந்து கடற்கரைப் பகுதிகளையும், கடற்கரை கட்டுமானங்களையும் காக்கக்கூடிய தன்மை சதுப்பு நில அலையாத்தித் தாவரங்கள் உண்டு.

தற்போது உலகம் முழுவதும் சதுப்பு நிலங்களை அழித்து வேளாண் நிலங்களாகவும், வீட்டடி மனைகளாகவும் மாற்றம் செய்வதால் புவி வெப்பம் கூடி வருகிறது.

இதனையும் காண்க
--------------

* சுந்தரவனக்காடுகள்
* பிச்சாவரம்
* பள்ளிக்கரணை சதுப்புநிலம்
* கழுவெளி சதுப்பு நிலம்

வேறுபெயர்கள்
------------

**ஈரைநிலம்**

படக்காட்சிகள்
-------------

* சதுப்பு நிலப் பறவைகள்சதுப்பு நிலப் பறவைகள்
* உப்பு நீர் சதுப்பு நிலம், சபேலோ தீவு,  ஐக்கிய அமெரிக்காஉப்பு நீர் சதுப்பு நிலம், சபேலோ தீவு, ஐக்கிய அமெரிக்கா
* லிதுவேனியாவின் சதுப்பு நிலம்லிதுவேனியாவின் சதுப்பு நிலம்
* சதுப்பு நிலத்திற்கு முட்டையிட வரும் தவளைகள்சதுப்பு நிலத்திற்கு முட்டையிட வரும் தவளைகள்
* சதுப்பு நில ஆமைகள்சதுப்பு நில ஆமைகள்
* சதுப்பு நிலம், வங்காளதேசம்சதுப்பு நிலம், வங்காளதேசம்
* நன்னீர் சதுப்புநிலம், புளோரிடா, ஐக்கிய அமெரிக்காநன்னீர் சதுப்புநிலம், புளோரிடா, ஐக்கிய அமெரிக்கா
* சதுப்பு நிலம், பிலீ முனை, ஒண்டோரியோ, கனடாசதுப்பு நிலம், பிலீ முனை, ஒண்டோரியோ, கனடா

மேற்கோள்கள்
-----------

1. ↑  Keddy, P.A. 2010. Wetland Ecology: Principles and Conservation (2nd edition). Cambridge University Press, Cambridge, UK. 497 p
2. ↑  World Encyclopedia. "Marshes". 4 February 2012 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***சதுப்புநிலம்***   
என்பதின் ஊடகங்கள் உள்ளன. 

* Marshes of the Lowcountry (South Carolina) -- Beaufort County Library பரணிடப்பட்டது 2007-09-28 at the வந்தவழி இயந்திரம்
**இலக்சுமன் சிங் சங்பங்கி** (*Lakshman Singh Jangpangi*) (1905-1976) இந்திய நாட்டின் அரசு ஊழியர் ஆவார். கார்டோக் மற்றும் யதுங் பிராந்தியங்களில் முன்னாள் இந்திய வர்த்தக முகவராக இருந்தார். 1905 ஆம் ஆண்டு சூலை மாதம் 24 ஆம் தேதி இந்திய நாட்டின் உத்தரகண்ட் மாநிலத்தின் சோகர் பள்ளத்தாக்கில் உள்ள பர்புவில் பிரிட்டிசு நிர்வாகத்தின் பணக்கார அதிகாரியான ராய் சாகேப் சோகன் சிங்கிற்கு பிறந்தார். அல்மோரா நகராட்சியில் பள்ளிப்படிப்பை முடித்தார். அலகாபாத் பல்கலைக்கழகத்தில் இளங்கலை இறுதிப் படிப்பை முடித்தார்.

1930 ஆம் ஆண்டில், மேற்கு திபெத்தில் உள்ள கார்டோக்கில் உள்ள பிரிட்டிசு வர்த்தக நிறுவனத்தில் கணக்காளராகச் சேர்ந்தார். மேலும் 1941 ஆம் ஆண்டு பணிபுரியும் வர்த்தக முகவராக பதவி உயர்வு பெற்றார். 1946 ஆம் ஆண்டில், அவர் வர்த்தக முகவராக ஆனார். 1959 ஆம் ஆண்டு வரை யதுங் பிராந்தியத்திற்கு மாற்றப்படும் வரை பதவியில் தொடர்ந்தார். 1962 ஆம் ஆண்டு வர்த்தக முகமைகள் ஒழிக்கப்பட்டதன் மூலம் பணியில் இருந்து ஓய்வு பெற்றார். இந்திய அரசு 1959 ஆம் ஆண்டில், தேசத்திற்கு அவர் ஆற்றிய சேவைகளுக்காக நான்காவது உயரிய இந்திய குடிமகன் விருதான பத்மசிறீ விருதை வழங்கி கௌரவித்தது.

இலக்சுமன் சிங் சங்பங்கி  1976 ஆம் ஆண்டு கல்துவானி நகரத்தில் 71 வயதில் இறந்தார்.

மேற்கோள்கள்
-----------

1. 1 2  "Apna Uttarakhand". Apna Uttarakhand. 2015. 23 April 2015 அன்று பார்க்கப்பட்டது.
2. ↑  "Indian Presence in Tibet". Clause Arpi. 2015. 23 April 2015 அன்று பார்க்கப்பட்டது.
3. ↑  "Notes" (PDF). Claude Arpi. 2015. 4 March 2016 அன்று மூலம் (PDF) பரணிடப்பட்டது. 23 April 2015 அன்று பார்க்கப்பட்டது.
4. ↑  "Claude Arpi profile" (PDF). Claude Arpi. 2015. 4 March 2016 அன்று மூலம் (PDF) பரணிடப்பட்டது. 23 April 2015 அன்று பார்க்கப்பட்டது.
5. ↑  "Padma Shri" (PDF). Padma Shri. 2015. 15 October 2015 அன்று மூலம் (PDF) பரணிடப்பட்டது. 11 November 2014 அன்று பார்க்கப்பட்டது.
6. ↑  "Apna Uttarakhand". Apna Uttarakhand. 2015. 23 April 2015 அன்று பார்க்கப்பட்டது."Apna Uttarakhand". Apna Uttarakhand. 2015. Retrieved 23 April 2015.